ПРЕДЛОГ

На основу члана 67. став 1. тачка 2) и члана 69. Закона о локалним изборима („Службени гласник РС“, бр. 14/2022) и члана 190. Пословника Скупштине општине Димитровград („Сл. лист општине Димитровград“, 16/19, 28/21, бр. 43/21 – пречишћени текст и 7/24), Скупштина општине Димитровград на седници одржаној \_\_\_\_\_\_\_\_\_\_ 2024. године доноси:

**ОДЛУКУ**

**о констатовању престанка мандата одборника Скупштина општине Димитровград**

**1. КОНСТАТУЈЕ СЕ** престанак мандата на дан 08.04.2024. године следећег одборника Скупштине општине Димитровград због смрти и то:

Са изборне листе „СРБИЈА ПРОТИВ НАСИЉА“

|  |  |  |
| --- | --- | --- |
| Име и презиме: | Година рођења: | Занимање: |
| Зоран Петров | 1965. | Економиста |

2. Ова Одлука се објављује у „Службеном листу општине Димитровград“, на веб – презентацији Републичке изборне комисије и доставља се Општинској изборној комисији општине Димитровград.

**Образложење**

Чланом 67. став 1. тачка 2) Закона о локалним изборима („Службени гласник РС“, бр. 14/2022) прописано је да пре истека времена на које је изабран одборнику престаје мандат ако умре. Ставом 2. истог члана прописано је да одборнику мандат престаје када наступи случај који представља разлог за престанак мандата.

Чланом 69. став 1. Закона о локалним изборима („Службени гласник РС“, бр. 14/2022) прописано је да скупштина доноси одлуку којом констатује да је одборнику престао мандат одмах након што прими обавештење о разлозима за престанак његовог мандата, на седници која је у току, односно на првој наредној седници.

Ставом 2. истог члана прописано је да одлука којом се констатује да је одборнику престао мандат објављује се на веб-презентацији.

Скупштина општине Димитровград примила је обавештење о смрти одборника Петров Зорана дана 10.04.2024. године.

Имајући у виду све напред наведено, Скупштина општине Димитровград доноси ову Одлуку.

Бр. \_\_\_\_\_\_\_\_\_\_\_\_\_\_\_\_\_\_

У Димитровграду, \_\_\_\_\_\_\_\_\_\_\_ 2024. године.

**СКУПШТИНА ОПШТИНЕ ДИМИТРОВГРАД**

**ПРЕДСЕДНИК**

**Зоран Ђуров**